Den sidste etape af den normalsporede strækning til Eilers Eg blev indviet 8. maj [[1999]]. Med den var der kommet vendesløjfer i begge ender af strækninger, så der også kunne køres med ensrettede vogne og [[Bivogn (sporvogn)|bivogne]] uden problemer og ikke som hidtil, hvor der primært var blevet kørt med toretningsvogne. Senere samme år blev der også åbnet [[dobbeltspor]] på den første etape fra 1985 og et [[krydsningsspor]] på halvvejen ved Skovkanten.<ref>Christensen og Hørsted, s. 11-12.</ref><ref>''Sporvejsmuseet Skjoldenæsholm Årsberetning 22. driftsår, 1999'' under redaktion af Per Søegaard. Sporvejshistorisk Selskab, 2000. S. 14-16, 22.</ref> Det gav mulighed for tættere trafik, både til daglig og ved særlige arrangementer som de årlige trafikweekender, der indførtes i 2001.<ref>''Sporvejsmuseet Skjoldenæsholm Årsberetning 22. driftsår, 1999'' under redaktion af Per Søegaard. Sporvejshistorisk Selskab, 2000. S. 14-15.</ref><ref>''Nyt fra Sporvejsmuseet'' af Svend Christensen. BYtrafik 5/2001, s. 247-248.</ref>
Bygninger,_konstruktioner_og_anlæg Foreninger Organisationer